Грымёры прыходзяць у тэатр за паўтары гадзіны да пачатку спектакля, каб паспець падрыхтаваць да выхаду ўсіх артыстаў. У “Травіяце” тры салісткі, якія выконваюць партыю Віялеты. Грымёры прызнаюцца, што даўжыня валасоў у кожнай з іх розная і толькі на прычоску можа сысці ад пятнаццаці да трыццаці хвілін. Што ж тычыцца сцэнічнага грыму, то, да прыкладу, салістка Ірына Кучынская аснову наносіць сама і просіць у грымёраў толькі зрабіць акцэнт на вочы і вусны. Але ўсё адно кожнаму артысту трэба ўдзяліць увагу.